open-index/open-wikipedia-markdown huggingface dataset:
Μάκης Ζαχαρόπουλος

Ο ** Μάκης Ζαχαρόπουλος ** είναι παλαίμαχος Έλληνας ποδοσφαιριστής και νυν προπονητής. Αγωνίστηκε ως δεξί μπακ τις δεκαετίες του ’70 και ’80 στην Α΄ Εθνική για επτά σεζόν στoν Πανιώνιο, με τον οποίο κατέκτησε το Κύπελλο Ελλάδος το 1979, ενώ ξεπέρασε τις 100 συμμετοχές σε επίσημους αγώνες πρωταθλήματος της μεγάλης κατηγορίας.

## Ποδοσφαιριστής
Ο Μάκης Ζαχαρόπουλος γεννήθηκε στη Λαμία στις 15 Φεβρουαρίου του 1956 και ξεκίνησε την ποδοσφαιρική του καριέρα στην ομάδα του Αγ. Σεραφείμ της Ε.Π.Σ. Φθιώτιδας. Συνέχισε στον Άρη Αγ. Κωνσταντίνου, την Κόρινθο και τη Λαμία. Το 1977 ήρθε στον Πανιώνιο, με τον οποίο αγωνίστηκε ως το 1984 στη θέση του δεξιού αμυντικού.

Αποκορύφωμα της καριέρας του ήταν η κατάκτηση του Κυπέλλου Ελλάδος το 1979. Η συμβολή του στη νικηφόρα πορεία του Πανιωνίου ήταν καθοριστική. Την επόμενη σεζόν αγωνίστηκε με τον Πανιώνιο στο Κύπελλο Κυπελλούχων, στη μεγαλειώδη πρόκριση επί της Τβέντε με 4-0, 1-3 και στον άτυχο αποκλεισμό από την ΙΦΚ Γκέτεμπορκ. Τερμάτισε την καριέρα του στην Α΄ Εθνική το 1984.

## Προπονητής
Όταν σταμάτησε να αγωνίζεται εργάστηκε με επιτυχία ως προπονητής κυρίως σε ομάδες της Φθιώτιδας, του τοπικού πρωταθλήματος και της Δ΄ Εθνικής.

## Καριέρα
### Ως ποδοσφαιριστής

* ** Σημείωση** : τα δεδομένα του ανωτέρω πίνακα προκύπτουν κατόπιν διασταύρωσης στοιχείων από τη διεθνή στατιστική ιστοσελίδα http://www.rsssf.com/tablesg/grkhist.html#81, από το ένθετο του περιοδικού "ΟΙ ΠΑΓΚΟΣΜΙΟΙ" "Έπος της Α΄Εθνικής" του Γ.Ν. Παγιωτέλη και από το βιβλίο "40 χρόνια ποδόσφαιρο και ΠΡΟ-ΠΟ", εκδόσεως της εφημερίδας "ΠΡΟΠΟΡΑΜΑ" (2000).

### Ως προπονητής
* 2006-07: Άρης Αγίου Κωνσταντίνου (Δ΄ Εθνική).
* 2007-08: Α.Σ. Οπούντιος Μαρτίνου (Δ΄ Εθνική).
* 2008-09: Αγρότης Λιανοκλαδίου (Δ΄ Εθνική).
* 2009-10: Αγρότης Λιανοκλαδίου (Δ΄ Εθνική).
* 2010-11: Αγρότης Λιανοκλαδίου (Δ΄ Εθνική).
* 2011-12: Αγρότης Λιανοκλαδίου (Δ΄ Εθνική).
* 2016-17: Οπούντιος Μαρτίνου (Ε.Π.Σ. Φθιώτιδας).
* 2017-18: Οπούντιος Μαρτίνου (Γ΄ Εθνική).
* 2018-19: Αταλάντη (Α' κατηγορία Ε.Π.Σ. Φθιώτιδας)

## Τίτλοι
* Κύπελλο Ελλάδος: 1979.

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πανιωνίου
Ειδικά φορτία πλοίων

Ως **ειδικά φορτία πλοίων** (special cargoes), χαρακτηρίζονται συγκεκριμένα φορτία των οποίων η ασφαλή μεταφορά τους, όσο και του μέσου μεταφοράς (του πλοίου), απαιτούν τη λήψη ιδιαίτερων μέτρων ασφαλείας φόρτωσης, στοιβασίας, μεταφοράς και εκφόρτωσης, τελείως διαφορετικών μεταξύ τους, καθώς και ειδικές κατασκευές του μεταφορικού μέσου, που να καλύπτουν τις προϋποθέσεις της ασφαλούς μεταφοράς αυτών. Τέτοια φορτία κατά ομαδοποίηση είναι:
# Όλα τα επικίνδυνα φορτία, χημικά, διαβρωτικά, εκρηξιγενή.
# Τα μεταλλεύματα
# Οι γαιάνθρακες
# Τα δημητριακά
# Η ξυλεία
# Τα κατεψυγμένα φορτία
# Τα υγρά φορτία, στα οποία περιλαμβάνονται και τα υγραέρια
# Τα πετρελαιοειδή
# Τα ζώντα ζώα.
# Τα τρένα

Κατηγορία:Φόρτωση πλοίου
Συνθήκη του Ραπάλλο (1922)

Η **Συνθήκη του Ραπάλλο (1922)**, σε αντιδιαστολή με εκείνη του 1920, ήταν συμφωνία που συνάφθηκε μεταξύ της Γερμανίας (υπό το καθεστώς της Δημοκρατίας της Βαϊμάρης), την οποία εκπροσώπησε ο Υπουργός Εξωτερικών Βάλτερ Ράτεναου (Walther Rathenau) και της Σοβιετικής Ένωσης, την οποία εκπροσώπησε ο ομόλογός της "Κομισάριος του Λαού" Γκεόργκι Τσιτσέριν (Georgi Chicherin). Η συνθήκη υπογράφηκε στις 16 Απριλίου 1922 στην ιταλική κωμόπολη του Ραπάλλο, (κοντά στην Γένοβα, Λιγουρία) απ' όπου πήρε και το όνομά της.

Η Συνθήκη υπογράφηκε στο περιθώριο της Συνδιάσκεψης της Γένοβας, η οποία συγκλήθηκε στην πόλη αυτή από τις 10 Απριλίου μέχρι 19 Μαΐου 1922 με αντιπροσώπους από 34 κράτη. Σε αυτήν καταβλήθηκαν προσπάθειες να αποκατασταθούν οι εμπορικές και οικονομικές σχέσεις μεταξύ των ευρωπαϊκών κρατών, που είχαν αποικοδομηθεί κατά τον Α' Παγκόσμιο Πόλεμο.

Σύμφωνα με τη Συνθήκη, οι δύο χώρες συμφώνησαν στην εξομάλυνση των διπλωματικών τους σχέσεων και "να συνεργαστούν στα πλαίσια αμοιβαίας καλής θέλησης, ώστε να καλύψουν τις οικονομικές ανάγκες των δύο χωρών". Έτσι, άρθηκε η διπλωματική απομόνωση των δύο χωρών, που είχε επέλθει τόσο από τον Α' Παγκόσμιο Πόλεμο όσο και από την άνοδο των Μπολσεβίκων στην εξουσία.

Την συνθήκη ακολούθησε ένα μυστικό "παράρτημα", που υπογράφηκε στις 29 Ιουλίου 1922. Σύμφωνα με αυτό, η ΕΣΣΔ επέτρεπε στην Ράιχσβερ να εκπαιδεύει το στρατιωτικό της δυναμικό σε περιοχές της Σοβιετικής Ένωσης (και φυσικά σε όπλα που ήταν απαγορευμένα στη Γερμανία από την Συνθήκη των Βερσαλλιών. Με τον τρόπο αυτό δόθηκε η δυνατότητα στη Γερμανία να καταστρατηγήσει τον ανάλογο όρο της Συνθήκης. Πολλά μελλοντικά στελέχη της Ναζιστικής Βέρμαχτ είχαν εκπαιδευτεί στην ΕΣΣΔ, όπως οι Βάλτερ φον Μπράουχιτς και Χάιντς Γκουντέριαν.

Η ΕΣΣΔ υπέγραψε τη Συνθήκη (και το Παράρτημα) στοχεύοντας στη δημιουργία ενός αντι-Βερσαλλιακού άξονα κατά της Δύσης, καθώς και οι δύο χώρες είχαν υποστεί εδαφικές απώλειες με τη συνθήκη των Βερσαλλιών. Στη Δύση, αντίθετα, η Συνθήκη θεωρήθηκε ως ανησυχητική ένδειξη, καθώς ενδυνάμωνε τη διεθνή θέση των δύο χωρών. Στο εσωτερικό της Γερμανίας της Βαϊμάρης πολλά συντηρητικά στελέχη και η συντηρητική μερίδα του λαού δεν είδε με καλό μάτι τη συνθήκη που διαπραγματευόταν και διατηρούσε αγαστές σχέσεις με κομμουνιστική χώρα.

Η συνθήκη αυτή προκάλεσε την εγρήγορση της Φινλανδίας, των Βαλτικών χωρών και της Πολωνίας, λόγω της ενδυνάμωσης της ΕΣΣΔ. Προσπάθεια να συσφίξουν τις μεταξύ τους σχέσεις ως αντίβαρο στη Συνθήκη προσέκρουσε στην αντίδραση των Κοινοβουλίων τους.

## Παραπομπές


Ραπάλλο
Κατηγορία:Δημοκρατία της Βαϊμάρης
Κατηγορία:Ιστορία της Σοβιετικής Ένωσης
Κατηγορία:1922
Συνθήκη του Ραπάλλο

Έγιναν δύο συνθήκες στο Ραπάλλο της Ιταλίας:

*Συνθήκη του Ραπάλλο (1920)
*Συνθήκη του Ραπάλλο (1922)
Ναυτικό παράπτωμα

**Ναυτικό παράπτωμα** χαρακτηρίζεται κάθε πράξη ή παράλειψη που προσβάλλει αμέσως ή εμμέσως την επί του πλοίου πειθαρχία. 
Τα ναυτικά παραπτώματα διακρίνονται σε ελαφρά και βαρέα.

Τα ναυτικά παραπτώματα των μελών του πληρώματος του πλοίου, κολάζονται από τον Πλοίαρχο του πλοίου δια προστίμου ίσου προς το 1/10 του μηνιαίου μισθού, για τα ελαφρά, και ίσο προς το 1/5 αυτού για τα βαρέα παραπτώματα, ποσοστά που διπλασιάζονται σε κάθε επόμενη υποτροπή κατά τη διάρκεια της ίδιας ναυτολόγησης.
Τις ως άνω ποινές καταγράφει ο Πλοίαρχος στο Ποινολόγιο του πλοίου το οποίο αμέσως με τον κατάπλου προσκομίζει με τα λοιπά ναυτιλιακά έγγραφα στη Λιμενική Αρχή προς θεώρηση. Ο τιμωρηθείς έχει το δικαίωμα να προσφύγει στη Λιμενική Αρχή (εσωτερικού ή εξωτερικού).

Ειδικότερα τα ναυτικά παραπτώματα του Πλοιάρχου κολάζονται από τη Λιμενική ή Προξενική Αρχή, είτε αυτεπάγγελτα, είτε μετά από μήνυση διατηρώντας όμως το δικαίωμα της προσφυγής εντός πενθημέρου ενώπιον του Πρωτοβαθμίου Συμβουλίου Ε.Ν. Στη περίπτωση υποτροπής του Πλοιάρχου κατά την ίδια ναυτολόγηση το πρόστιμο διπλασιάζεται.

Στο άρθρο 70 του Π.Π.Κ.Ε.Ν. απαριθμούνται 11 περιπτώσεις συμπεριφοράς που αποτελούν βαρέα ναυτικά παραπτώματα, μεταξύ των οποίων είναι: κάθε νέο παράπτωμα εντός διμήνου κατά την αυτή ναυτολόγηση, η απείθεια σε υπηρεσιακή εντολή, η μέθη επί του πλοίου, η έλλειψη σεβασμού προς ανώτερο, η αφή πυράς, η απουσία άνευ αδείας, η αδικαιολόγητη έξοδος, η αδικαιολόγητη απουσία πέραν των 6 ωρών, η κλοπή, η φθορά αλλότριων κ.λπ. καθώς και κάθε παράβαση του κοινού ποινικού νόμου που τιμωρείται ως πταίσμα. Επ΄ αυτού σημειώνεται ότι τα πταίσματα του κοινού ποινικού νόμου θεωρούνται κατά το Π.Π.Κ.Ε.Ν. ως βαρέα ναυτικά παραπτώματα. 
## Παραγραφή
Σημειώνεται ότι τα βαρέα ναυτικά παραπτώματα παραγράφονται με τη συμπλήρωση ενός έτους από τη τέλεσή τους, οι δε επ΄ αυτών επιβληθείσες ποινές μετά διετία από της επιβολής τους.

Κατηγορία:Ναυτικό Δίκαιο
Κατηγορία:Ναυτική εργασία
*
Χαράλαμπος Σαϊπάς

Ο ** Χαράλαμπος (Μπάμπης) Σαϊπάς ** είναι πρώην διεθνής (Εθνική Ελπίδων και Εθνική Ενόπλων) παλαίμαχος Έλληνας ποδοσφαιριστής και νυν προπονητής. Αγωνίστηκε ως επιτελικός μέσος τις δεκαετίες του ’70 και ’80 στην Α΄ Εθνική για έξι σεζόν στoν Πανιώνιο, με τον οποίο κατέκτησε το Κύπελλο Ελλάδος το 1979.

## Βιογραφικό
### Ποδοσφαιρική καριέρα
Ο Μπάμπης Σαϊπάς γεννήθηκε στις 15 Δεκεμβρίου του 1952 στον Άγιο Γεώργιο Βοιωτίας και ξεκίνησε την ποδοσφαιρική του σταδιοδρομία στο τοπικό πρωτάθλημα της Ε.Π.Σ. Βοιωτίας την περίοδο 1966-67 με την ομάδα της γενέτειρας του, τον Πανγεωργικό, στον οποίο και έκλεισε την καριέρα του, πολλά χρόνια αργότερα.

Το καλοκαίρι του 1970 υπέγραψε στο Λεβαδειακό, με τη φανέλα του οποίου αγωνίστηκε με επιτυχία για 5 χρονιές στην Β΄ Εθνική. Το 1975 πήρε μεταγραφή στον Πανιώνιο, με τον οποίο αγωνίστηκε για 6 χρονιές στην Α΄ Εθνική στη θέση του επιτελικού χαφ. Αποκορύφωμα της καριέρας του υπήρξε η κατάκτηση του Κυπέλλου Ελλάδος το 1979. Η συμβολή του στην πορεία του Πανιωνίου ήταν καθοριστική και αγωνίστηκε στο α΄ ημίχρονο του τελικού. Την επόμενη σεζόν αγωνίστηκε με τον Πανιώνιο στο Κύπελλο Κυπελλούχων, στη μεγαλειώδη πρόκριση επί της Τβέντε με 4-0, 1-3 και στον άτυχο αποκλεισμό από την ΙΦΚ Γκέτεμπορκ (σκορ: 1-0, 0-2).

Τερμάτισε την καριέρα του στην Α΄ Εθνική το 1981 και στη συνέχεια αγωνίστηκε κατά σειρά στους Πανελευσινιακό και Ιωνικό Νικαίας στα πρωταθλήματα της Β΄ Εθνικής και Γ΄ Εθνικής, πλησιάζοντας στις 500 συμμετοχές στα Εθνικά Πρωταθλήματα. Στη συνέχεια αγωνίστηκε σε ερασιτεχνικά πρωταθλήματα με τους Ολυμπιακό Αγίου Στεφάνου και Παναλίαρτο, για να τερματίσει την ποδοσφαιρική του σταδιοδρομία με τα χρώματα της ομάδας από την οποία ξεκίνησε, τον Πανγεωργικό.

### Μετά το ποδόσφαιρο

Αφού πρώτα πέρασε από την τεχνική ηγεσία αρκετών ομάδων της Αττικής, από το 1993 εργάζεται ως προπονητής στα τμήματα υποδομής του Πανιωνίου.

## Αναλυτικά η ποδοσφαιρική καριέρα

## Τίτλοι - Διακρίσεις
*Κύπελλο Ελλάδος: 1979.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Λεβαδειακού
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Πανιωνίου
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Μέσοι ποδοσφαιριστές
Αχιλλέας Αθανασούλας

Ο ** Αχιλλέας Αθανασούλας ** (1 Ιουλίου 1940 – 18 Μαΐου 2016) ήταν παλαίμαχος Έλληνας ποδοσφαιριστής. Γεννήθηκε την 1η Ιουλίου 1940 στην Πλατανούσσα του νομού Ιωαννίνων. Αγωνίστηκε ως επιθετικός μέσος όλη τη δεκαετία του ’60 στην Α΄ Εθνική στoν Πανιώνιο, με τον οποίο έπαιξε σε δύο τελικούς του Κυπέλλου Ελλάδος το 1961 και το 1967. 

Ξεκίνησε τη σταδιοδρομία του σε ηλικία 16 ετών, το 1956, στην Β' ομάδα της Δάφνης. Το 1960 άρχισε να παίζει στην Α' ομάδα του Πανιωνίου δίπλα στους Σαραβάκο, Χρονόπουλο.  Στις 3 Οκτωβρίου 1960 πέτυχε το παρθενικό του γκολ στην Α΄ εθνική, στη νίκη με 4-1 επί του Εθνικού κατά την 3η αγωνιστική του πρωταθλήματος. Τη σεζόν 1963-64 αναδείχθηκε πρώτος σκόρερ της ομάδας του με 11 γκολ. 

Τον Απρίλιο του 1961 αγωνίστηκε με την Εθνική Νέων στο Πανευρωπαϊκό Πρωτάθλημα στη Λισαβόνα. Τον Ιούλιο 1961 στρατεύτηκε και εντάχθηκε στην Εθνική Ενόπλων.

Το 1971-72 έκλεισε τη σταδιοδρομία του στην Α΄ Εθνική. Στη συνέχεια ασχολήθηκε με εμπορικές επιχειρήσεις, χωρίς όμως ποτέ να σταματήσει να παίζει μπάλα με τους Παλαιμάχους του Πανιωνίου.

Πέθανε στις 18 Μαΐου 2016 από επιπλοκές της νόσου Πάρκινσον.

## Σταδιοδρομία

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81 και από την εφ. Αθλητική Ηχώ.

## Τίτλοι-διακρίσεις
* Φιναλίστ Κυπέλλου Ελλάδος (2): 1961, 1967.

## Παραπομπές


## Πηγές
* http://www.panionianea.gr/2016/05/efyge-o-axilleas-athanasoulas.html

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Μίμης Μανιάκης

Ο ** Δημήτριος (Μίμης) Μανιάκης ** είναι παλαίμαχος Έλληνας ποδοσφαιριστής. Αγωνίστηκε ως τερματοφύλακας τη δεκαετία του ’60 στην Α΄ Εθνική, αλλά κυρίως ως αναπληρωματικός.

## Βιογραφικό

Ο Μίμης Μανιάκης ξεκίνησε την καριέρα του στα τέλη της δεκαετίας του ’50 στον Παναθηναϊκό, με τον οποίο κατέκτησε τρία πρωταθλήματα το 1960, 1961 και 1962. Όμως, αγωνιζόταν σπάνια στη βασική ομάδα. Το 1963 έπαιξε στον Πανιώνιο και στη συνέχεια πήγε στην ΑΕΚ ως αναπληρωματικός του Σεραφείδη και κατέκτησε άλλο ένα πρωτάθλημα το 1968.

Το 1968 πήρε μεταγραφή στον Πανιώνιο, όπου έπαιξε δυο ακόμα σεζόν πριν κλείσει την καριέρα του, ως βασικός εναλλάξ με τον Κουρκουβέλα.

## Καριέρα

## Τίτλοι - Διακρίσεις

* Πρωταθλήματα (4): 1960, 1961, 1962 και 1968.

## Πηγές - Εξωτερικοί σύνδεσμοι

* "Πανιώνιος Γ.Σ.Σ. (1890-2010): 120 χρόνια στην υπηρεσία του ελληνικού αθλητισμού", Ημερολόγιο της Λέσχης Φίλων Πανιωνίου.
* http://www.rsssf.com/tablesg/grkhist.html#81
* http://wiki.phantis.com/index.php/Mimis_Maniakis

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Αριάν Μπελάι

Ο **Αριάν (Ιωάννης) Μπελλά** (Arjan Ioannis Bella) (γεν. 1 Φεβρουαρίου 1971) είναι παλαίμαχος Αλβανός ποδοσφαιριστής, που αγωνιζόταν στη μεσαία γραμμή. Το μεγαλύτερο μέρος της καριέρας του έπαιξε στην Ελλάδα και απέκτησε την ελληνική υπηκοότητα. Ξεπέρασε τις 400 συμμετοχές σε αγώνες πρωταθλήματος και κυπέλλου Ελλάδος.

## Στο πρωτάθλημα

Ο Μπελλά γεννήθηκε στο Αργυρόκαστρο το 1971 και ως έφηβος έπαιξε ποδόσφαιρο στην τοπική Λουφτετάρι. Το 1992 ήρθε στην Ελλάδα και ως το 2007 αγωνίστηκε μόνο σε ελληνικούς συλλόγους. Μάλιστα, πήρε την ελληνική ιθαγένεια με το όνομα Ιωάννης, αν και η ποδοσφαιρική του ιθαγένεια παρέμεινε αλβανική, αφού αγωνιζόταν με την εθνική Αλβανίας. Στα 15 χρόνια στην Ελλάδα έπαιξε σε πολλούς συλλόγους στην Α΄ Εθνική και Β΄ Εθνική : ΠΑΣ Γιάννινα, Π.Σ. Καλαμάτα, Απόλλων Αθηνών, Εθνικός Πειραιώς και Πανιώνιος.Έπαιξε ακόμα στην ΑΕ Γιάννενα και στον Θρίαμβο Σερβιανών.

## Στην Εθνική ομάδα

Ο Μπελάι έπαιξε 31 φορές στην Εθνική Αλβανίας από το 1994 ως το 2001.

## Προπονητική καριέρα
Το 2007 εντάχθηκε στο προπονητικό τιμ του ΠΑΣ Γιάννινα σαν τεχνικός αρχηγός ενώ αργότερα ανέλαβε προπονητής στις ακαδημίες του ΠΑΣ Γιάννινα.Προπονητικά βοήθησε και στις ερασιτεχνικές ομάδες που έπαιξε.

Από τον Απρίλιο του 2013 μέχρι τον Οκτώβριο του 2013 ήταν προπονητής στην Λουφτετάρι Αργυροκάστρου.Από τον Μάιο του 2015 είναι προπονητής της Κ-19 της εθνικής Αλβανίας.

## Αναφορές



Κατηγορία:Αλβανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Αλβανίας
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Λουφτετάρι
Κατηγορία:Ξένοι ποδοσφαιριστές στην Ελλάδα
Κατηγορία:Αλβανοί μετανάστες στην Ελλάδα
Βραβείο Bravo

Το **Βραβείο Bravo ** ήταν ένα βραβείο που απονεμόταν από το ιταλικό περιοδικό Guerin Sportivo στον καλύτερο νεαρό ποδοσφαιριστή της Ευρώπης. Πρώτος νικητής του εν λόγω βραβείου ήταν ο Άγγλος Τζίμι Κέις, το 1978. Ως το 1992 μπορούσαν να είναι υποψήφιοι για το βραβείο μόνο ποδοσφαιριστές ηλικίας κάτω των 23 ετών, που αγωνίζονταν σε κάποια από τις τρεις ευρωπαϊκές διασυλλογικές διοργανώσεις (Τσάμπιονς Λιγκ, Κύπελλο ΟΥΕΦΑ, Κύπελλο Κυπελλούχων Ευρώπης). Από το 1992 οποιοσδήποτε παίκτης ηλικίας κάτω των 21 ετών που προέρχεται από οποιονδήποτε σύλλογο της Ευρώπης μπορεί να βραβευθεί.

Οι νικητές επιλέγονταν για την φθινοπωρινή και εαρινή αγωνιστική περίοδο, όχι το ημερολογιακό έτος.

## Νικητές

## Εξωτερικοί σύνδεσμοι

* RSSSF
* Bravo Award

Κατηγορία:Διεθνή ποδοσφαιρικά βραβεία
Διεθνής Ένωση Νηογνωμόνων

Η **Διεθνής Ένωση Νηογνωμόνων**, Δ.Ε.Ν., (**I**nternational **A**ssociation of **C**lassification **S**ocieties - IACS) απαρτίζεται από δεκατρείς (13) διεθνώς ανεγνωρισμένους νηογνώμονες με έδρα το Λονδίνο. Η Δ.Ε.Ν. ιδρύθηκε στις 11 Σεπτεμβρίου 1968 στο Αμβούργο.

Το κύριο αντικείμενο της ένωσης αυτής αφορά τόσο τα επίπεδα ασφάλειας των πλοίων, κατηγοριοποιώντας αυτά σε κλάσεις, όσο και επί των μέτρων διατήρησης των καθαρών θαλασσών, από τον κίνδυνο ρύπανσης αυτών από τα πλοία. Η συμβολή της διεθνούς αυτής ένωσης στην ασφάλεια της ναυσιπλοΐας γενικά, αλλά και στη ρύθμιση μέσω της συλλογικής τεχνικής υποστήριξης, στον έλεγχο – συμμόρφωση, καθώς και την έρευνα και την ανάπτυξη, είναι πολύ σημαντική.

Όπως είναι γνωστό περισσότερο από το 90% του παγκόσμια διακινούμενου  φορτίου, σε χωρητικότητα, καλύπτεται με θαλάσσια μεταφορά, από τα πλοία. Ειδικότερα από την ταξινόμηση του σχεδιασμού τους, της κατασκευής και μέσω των κανόνων πολλαπλής συμμόρφωσης των πλοίων προκύπτουν πρότυπα κανόνων που ορίζονται από τους δέκα μεγαλύτερους νηογνώμονες του κόσμου.

Σήμερα η ΔΕΝ (IACS), που πρόκειται για μία μη κυβερνητική οργάνωση, αποτελεί τον  κύριο συνεργάτη με συμβουλευτικό χαρακτήρα, σε θέση παρατηρητή, του Διεθνούς Ναυτιλιακού Οργανισμού (ΙΜΟ). Μέσω αυτού εκδίδονται οι διάφορες οδηγίες του ΙΜΟ. 
Μία από τις χαρακτηριστικότερες αυτές οδηγίες με παγκόσμια αποδοχή σήμερα είναι η «Διεθνής Σύμβαση SOLAS» που αφορά την Σύμβαση Ασφάλειας Ζωής στη Θάλασσα.

## Μέλη της IACS
Τα μέλη της IACS κατά ελληνική αλφαβητική σειρά είναι:
* Ο Αγγλικός Νηογνώμονας,  (LR) [Lloyd's Register],
* Ο Αμερικανικός Νηογνώμονας,  (ABS) [American Bureau of Shipping],
* Ο Γαλλικός Νηογνώμονας, (BV) [Bureau Veritas],
* Ο Γερμανικός Νηογνώμονας, (GL) [Germanischer Lloyd],
* Ο Ιαπωνικός Νηογνώμονας, (NK) [Nippon Kaiji Kyokai] (Class NK),
* Ο Ινδικός Νηογνώμονας, (IRCLASS) [Indian Register of Shipping],
* Ο Ιταλικός Νηογνώμονας, (RINA) [Registro Italiano Navale],
* Ο Κινεζικός Νηογνώμονας, CCS [China Classification Society],
* Ο Κορεατικός Νηογνώμονας, (KR) [K. Register of Shipping],
* Ο Κροατικός Νηογνώμονας, (CRS) [Croatian Register of Shipping]
* Ο Νορβηγικός Νηογνώμονας (DNV) [Det Norske Veritas],
* Ο Πολωνικός Νηογνώμονας, (PRS) [Polish Register of Shipping] και
* Ο Ρωσικός Νηογνώμονας, (RS) [R. Register of Shipping].

## Εξωτερικοί σύνδεσμοι
* Ιστότοπος της IACS

Κατηγορία:Διεθνείς Ναυτιλιακοί Οργανισμοί
Αννάπολις (Μέριλαντ)

Η **Αννάπολις** () είναι πόλη στις ΗΠΑ, πρωτεύουσα της πολιτείας του Μέριλαντ· επίσης, είναι έδρα της κομητείας Ανν Αρούντελ. Σύμφωνα με την απογραφή του 2020, o πληθυσμός της Αννάπολις, ανέρχεται σε 40.812 κατοίκους. Θεωρείται μέρος της ευρύτερης μητροπολιτικής περιοχής της Βαλτιμόρης-Ουάσινγκτον. 

Βρίσκεται περίπου 42 χλμ. νότια της Βαλτιμόρης και περίπου 50 χλμ. ανατολικά της Ουάσινγκτον. Λόγω της μεγάλης παράδοσης της πόλης στην ιστιοπλοΐα, η Ανάπολις είναι η έδρα της Ναυτικής Ακαδημίας των ΗΠΑ.

Σημερινός Δήμαρχος της Αννάπολις, είναι ο Δημοκρατικός Γκάβιν Μπάκλεϊ από τον Δεκέμβριο του 2017. 

## Ιστορία
Η πόλη ιδρύθηκε το 1649 από Πουριτανούς εξόριστους από τη Βιρτζίνια, ως Πρόβιντενς. Η πόλη αναπτύχθηκε επειδή ήταν κέντρο του εμπορίου σκλάβων. Το 1694 ο κυβερνήτης Σερ Φράνσις Νίκολσον άλλαξε το όνομα της πόλης σε Αννάπολις, προς τιμήν της Πριγκίπισσας Άννας της Αγγλίας, που αργότερα έγινε και βασίλισσα της χώρας. Από τα μέσα του 18ου αιώνα έως τον Αμερικανικό Εμφύλιο Πόλεμο, η πόλη γνώρισε μεγάλη ανάπτυξη. Έπειτα από τη Συνθήκη των Παρισίων του 1783, η Αννάπολις έγινε προσωρινή πρωτεύουσα των ΗΠΑ από τις 26 Νοεμβρίου 1783 έως τις 3 Ιουνίου 1784.Το 1900 η Αννάπολις είχε πληθυσμό 8.585 κατοίκων.

Η Αννάπολις είναι η έδρα του Κολεγίου Σεντ Τζον. Το 1984 η πόλη φιλοξένησε ποδοσφαιρικούς αγώνες για την 23η Ολυμπιάδα του Λος Άντζελες. Τον Σεπτέμβριο του 2003 προκλήθηκαν στην πόλη ζημιές από τον τυφώνα Ιζαμπέλ.

## Αδελφοποιημένες πόλεις
* Τάλιν, Εσθονία
* Νιούπορτ (Πέμπρουκσιρ), Ουαλία
* Ντάμφρις, Σκοτία
* Ουέξφορντ, Ιρλανδία
* Αννάπολις Ρόιαλ, Καναδάς
* Κάρλσκρουνα, Σουηδία
* Νιτερόι, Βραζιλία
* Τσανγκουόν, Νότια Κορέα

## Παραπομπές


## Εξωτερικοί σύνδεσμοι
* 
* 

Κατηγορία:Πόλεις του Μέριλαντ
Κατηγορία:Έδρες κομητειών του Μέριλαντ
(225272) 2009 SE76

Ο **(225272) 2009 SE<sub>76</sub>** είναι ένας αστεροειδής της Κύριας ζώνης αστεροειδών. Η ανακάλυψη του έγινε από το πρόγραμμα Σπέισγουοτς στο Εθνικό Αστεροσκοπείο Κιττ Πικ στην Αριζόνα, στις 17 Σεπτεμβρίου του 2009. 

## Εξωτερικοί σύνδεσμοι
* JPL Small-Body Database Browser

Κατηγορία:Αστεροειδείς Κύριας Ζώνης
(225273) 2128 P-L

Ο **(225273) 2128 P-L** είναι αστεροειδής της Κύριας ζώνης αστεροειδών. Η ανακάλυψη του έγινε από τους Κορνέλις Γιοχάνες φαν Χάουτεν, Ίνγκριντ φαν Χάουτεν-Χρούνεβελτ και Τομ Γκέρελς στην Κομητεία Σαν Ντιέγκο, της Καλιφόρνια, στις 26 Σεπτεμβρίου του 1960.

## Εξωτερικοί σύνδεσμοι
* JPL Small-Body Database Browser

Κατηγορία:Αστεροειδείς Κύριας Ζώνης
(225275) 6890 P-L

Ο **(225275) 6890 P-L** είναι αστεροειδής της Κύριας ζώνης αστεροειδών. Η ανακάλυψη του έγινε από τους Cornelis Johannes van Houten, Ingrid van Houten-Groeneveld και Tom Gehrels στην Κομητεία Σαν Ντιέγκο, της Καλιφόρνια, στις 24 Σεπτεμβρίου του 1960.

## Πηγές
* JPL Small-Body Database Browser

Κατηγορία:Αστεροειδείς Κύριας Ζώνης
Γιάννης Γιαννακόπουλος

Ο ** Γιάννης Γιαννακόπουλος ** (1945-2009) ήταν Έλληνας ποδοσφαιριστής που αγωνίστηκε τις δεκαετίες ’50 και ’60 ως αριστερός επιθετικός και μέσος. Έχει το ρεκόρ του νεότερου παίκτη που μετείχε στην Α΄ Εθνική με τoν Πανιώνιο. Υπήρξε διεθνής με την Εθνική Νέων.

## Ποδοσφαιριστής
Ο Γιάννης Γιαννακόπουλος γεννήθηκε στην Καλλιθέα τον Ιούλιο του 1945 και ξεκίνησε την ποδοσφαιρική του καριέρα στις αλάνες της συνοικίας. Ήταν γιος του ποδοσφαιριστή του Πανιωνίου Αντώνη Γιαννακόπουλου. Ποδοσφαιριστής του ίδιου συλλόγου υπήρξε και ο μεγαλύτερος αδερφός του, ο Γεώργιος Γιαννακόπουλος, ο οποίος το 1957 τον έφερε στον Πανιώνιο από τον Εθνικό Κουκακίου, στον οποίο ξεκίνησε.

Τη σεζόν 1959-60, τρεις αγωνιστικές πριν το τέλος της περιόδου, ο προπονητής Γιάννης Χέλμης, αποφάσισε να τον χρησιμοποιήσει μιας και η ομάδα είχε ήδη σωθεί και δεν υπήρχε ιδιαίτερο ενδιαφέρον για το αποτέλεσμα. Έτσι στις 26 Ιουνίου 1959 έκανε ντεμπούτο στην Α΄ Εθνική δέκα μέρες πριν κλείσει τα 15 χρόνια, σε ηλικία 14 ετών και 356 ημερών. Αυτό αποτελεί το απόλυτο ρεκόρ μικρότερου παίκτη που έχει αγωνιστεί ποτέ στην Α΄ Εθνική. Επίσης, το 1961 σε ηλικία 16 ετών είχε παίξει στην Εθνική Νέων, όταν μετείχε στο ευρωπαϊκό πρωτάθλημα νέων. Αγωνίστηκε ως βασικός και στα δύο ματς της εθνικής με Πολωνία (2-2) και Γαλλία (2-3) και ήταν από τους διακριθέντες.

Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1961. Απέκλεισε τον ΠΑΟ με 2-1 και τον Ηρακλή με 1-0, για να ηττηθεί στον τελικό, όπου αγωνίστηκε ως συμπαίκτης με τον αδερφό του Γιώργο,  από τον Ολυμπιακό με 0-3.

Στον Πανιώνιο αγωνίστηκε λίγα χρόνια ως επιθετικός και το 1962-63 στα χαφ, όταν αποχώρησε ο Τάκης Παπουλίδης. Όμως, ένα σοβαρό πρόβλημα υγείας στο πόδι που εμφανίστηκε τον Ιανουάριο του 1962 τον ανάγκασε να σταματήσει για πολλούς μήνες το ποδόσφαιρο, ώστε να αποφύγει τον ακρωτηριασμό. Τελικά, το πόδι του σώθηκε αλλά δεν επανήλθε ποτέ στην πρότερη φυσική κατάσταση. Έτσι έφυγε πολύ νέος από τον Πανιώνιο και συνέχισε την καριέρα του ως παίκτης και αργότερα προπονητής στο Φοίνικα Καλλιθέας και την ΑΕΚ Φαλήρου.

Ήταν ενεργό μέλος του συλλόγου παλαιμάχων του Πανιωνίου. Πέθανε στις 4 Δεκεμβρίου 2009.

## Καριέρα

## Τίτλοι - Διακρίσεις
* Φιναλίστ Κυπέλλου Ελλάδος: 1961.
* Ρεκόρ νεαρότερου παίκτη στην Α΄ Εθνική: **14 ετών και 356 ημερών** (στις 21-6-1959).

## Παραπομπές


## Πηγές
* "Ο άτυχος βενιαμίν παίκτης του Πανιωνίου", Αθλητική Ηχώ, 19/4/1962, σελ. 3.

## Εξωτερικοί σύνδεσμοι

* http://wiki.phantis.com/index.php/Giorgos_Giannakopoulos
* https://web.archive.org/web/20110930082703/http://www.panionios.gr/default.asp?pid=55&la=1&artid=17601&catid=4
* https://web.archive.org/web/20100427083846/http://www.novasports.gr/various/retro/default.asp?aid=163218

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές ΑΟ Κεντρικού Φαλήρου
Κατηγορία:Ποδοσφαιριστές Εθνικής Ελλάδας Κ19
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
225276 Λήιτος

Ο **225276 Λήιτος (Leïtos)** (προσωρινή ονομασία: 1436 T-2)  είναι ένας αστεροειδής της Τρωικής Ομάδας του Δία. Η ανακάλυψή του έγινε από τους Cornelis Johannes van Houten, Ingrid van Houten-Groeneveld και Tom Gehrels από το Αστεροσκοπείο του Πάλομαρ (Καλιφόρνια), στις 29 Σεπτεμβρίου 1973.

## Εξωτερικοί σύνδεσμοι
*JPL Small-Body Database Browser

Λεΐτος
Ελληνικό Αρκαδίας

Με το όνομα **Ελληνικό** συναντώνται τρία χωριά του νομού Αρκαδίας
*Ελληνικό Γορτυνίας
*Ελληνικό Τυρού
*Ελληνικο Βορειας Κυνουρίας

Κατηγορία:Αποσαφηνίσεις ελληνικών τοπωνυμίων
Boxing Day

**Boxing Day** είναι ονομασία που δίνεται στην 26η Δεκεμβρίου κάθε έτους, η οποία είναι επίσημη αργία στις Αγγλία και Ιρλανδία, αλλά και σε άλλες χώρες της Κοινοπολιτείας των Εθνών με κυρίως χριστιανικό πληθυσμό. Η ονομασία της ημέρας πηγάζει από το έθιμο που ξεκίνησε τον 19ο αιώνα, κατά τη Βικτωριανή περίοδο στην Αγγλία, όπου οι έχοντες συνήθιζαν να κάνουν δώρα προς τους μη έχοντες την επόμενη των Χριστουγέννων.

Στην Αγγλία την ημέρα αυτή οι Άγγλοι απολαμβάνουν ποδόσφαιρο, καθώς για την Πρέμιερ Λιγκ δεν είναι αργία. Επίσης, η ημερομηνία αυτή σηματοδοτεί στην Αγγλία και την έναρξη των χειμερινών εκπτώσεων.

## Εξωτερικοί σύνδεσμοι
* «Η παράδοση της Boxing Day», άρθρο στον ιστότοπο του NovaΣΠΟΡ FM, 25 Δεκεμβρίου 2010.
* Boxing Day , πληροφορίες στον ιστότοπο www.holidayyear.com 
* BBC radio, boxing day 

Κατηγορία:Αργίες
Κατηγορία:Χριστούγεννα
Διάστημα (μαθηματικά)

**Διάστημα** είναι ένα συνεχές σύνολο πραγματικών αριθμών, το οποίο ορίζεται από δύο πραγματικούς αριθμούς ή τα σύμβολα του *συν* ή *πλην* *[[άπειρο]]* (\infty), τα οποία λέγονται **άκρα** και του οποίου τα στοιχεία βρίσκονται μεταξύ αυτών των αριθμών. 

Ένα άκρο λέγεται **κλειστό**, αν συμπεριλαμβάνεται στο σύνολο ή **ανοιχτό** αν δε συμπεριλαμβάνεται στο σύνολο. Αν ένα άκρο είναι άπειρο υποχρεωτικά είναι ανοιχτό. Έστω δύο πραγματικοί αριθμοί ή άπειρα \alpha, \beta με \alpha . Υπάρχουν τέσσερα είδη διαστημάτων που ορίζουν:
thumb|left|100px

**Κλειστό διάστημα α,β*: [\alpha,\beta]={x\in\mathbb{R}|\alpha\le x \le\beta}
**Ανοιχτό διάστημα α,β*: (\alpha,\beta)={x\in\mathbb{R}|\alpha}
**Ανοιχτό α, κλειστό β διάστημα*: (\alpha,\beta]={x\in\mathbb{R}|\alpha}
**Κλειστό α, ανοιχτό β διάστημα*: [\alpha,\beta)={x\in\mathbb{R}|\alpha\le x}

thumb|Καμπύλη με άκρα. Τα διαστήματα στους δύο άξονες είναι η προβολή της καμπύλης σε αυτούς.
Τα διαστήματα συμβολίζονται γραφικά με έντονα ευθύγραμμα τμήματα. Τα άκρα συμβολίζονται με κουκκίδες. Αν ένα άκρο είναι ανοιχτό, συμβολίζεται με κυκλάκι, αν είναι κλειστό το κυκλάκι γεμίζει, ώστε να γίνει κουκκίδα. Αυτός ο συμβολισμός και χαρακτηρισμός των άκρων δεν περιορίζεται στα διαστήματα, αλλά σε οποιαδήποτε καμπύλη με άκρα που συμπεριλαμβάνονται ή όχι

## Δείτε επίσης
* Ευθύγραμμο τμήμα

Κατηγορία:Τοπολογία
Κατηγορία:Θεωρία διάταξης
Time

Το ***Time*** (αγγλική προφορά: *τάιμ*, *Χρόνος*) είναι εβδομαδιαίο αμερικανικό ειδησεογραφικό περιοδικό. Εμφανίστηκε τον Μάρτιο του 1923. Η κυκλοφορία του προσεγγίζει τα 3½ εκατομμύρια πωλήσεις ανά τεύχος. Από τα μέσα του 2006, χρέη αρχισυντάκτη εκτελούσε ο Ρίτσαρντ Στένγκελ. Η Νάνσυ Γκίμπς έχει πλέον αναλάβει την αρχισυνταξία του περιοδικού από τον Οκτώβριο του 2013.

## Πρόσωπο της χρονιάς
Η πιο διάσημη ενέργεια του περιοδικού είναι η ανακήρυξη κάθε χρόνο του «προσώπου της χρονιάς» όπως και της λίστας «Time 100» που συμπεριλαμβάνει τους 100 ανθρώπους με την μεγαλύτερη επιρροή στον πλανήτη.

## Εξωτερικοί σύνδεσμοι
* Time.com - Η επίσημη ιστοσελίδα του περιοδικού
* Αρχείο - Επίσημο δωρεάν αρχείο του περιοδικού από το 1923 έως σήμερα
* Εξώφυλλα που αποτυπώνουν την ιστορία στα 90 χρόνια του Time, άρθρο στον ιστότοπο In.gr, 1 Μαρτίου 2013.

## Παραπομπές
Δεδομένα (αποσαφήνιση)

Με τον όρο **[[δεδομένα]]** εννοούμε προτάσεις που αντικατοπτρίζουν όψεις της πραγματικότητας, όπως μετρήσεις ή παρατηρήσεις μιας μεταβλητής.

Τα **δεδομένα** μπορεί επίσης να αναφέρονται σε:

* Δεδομένα (πληροφορική), στην επιστήμη υπολογιστών, συχνά διακρινόμενα από τον κώδικα ή το λογισμικό
* Δεδομένα (Ευκλείδης), ένα σύγγραμμα του Ευκλείδη
Νικ Μέισον

Ο **Νίκολας Μπέρκλεϋ Μέισον** (αγγλικά: *Nicholas Berkeley Mason*, 27 Ιανουαρίου 1944, Ετνγκμπάστον, Μπέρμινχαμ, Αγγλία)  ήταν ο ντράμερ του ροκ συγκροτήματος των Pink Floyd και το μόνο μέλος του συγκροτήματος που ήταν παρόν καθ' όλη τη διάρκειά ύπαρξής του (1965-1995), έχοντας χαρακτηριστεί και «ενωτική δύναμη» της μπάντας. Έχει συμβάλλει σε τραγούδια όπως τα «Interstellar Overdrive», «Echoes», «Speak To Me», «One Of These Days» και έχει κάνει και φωνητικές εμφανίσεις στα «Signs Of Life» και «One Of These Days».

## Παραπομπές


## Εξωτερικοί σύνδεσμοι
* διάφορες συνεντεύξεις του Νικ Μέισον - pinkfloydonline.com

Κατηγορία:Άγγλοι μουσικοί
Κατηγορία:Ντράμερς
Κατηγορία:Μέλη των Pink Floyd
Κατηγορία:Άγγλοι αυτοβιογράφοι
Ιδιοπαθής θρομβοπενική πορφύρα

**Ιδιοπαθής θρομβοπενική πορφύρα** (*Idiopathic Thrombocytopenic Purpura - ITP*) ονομάζεται η νόσος κατά την οποία έχουμε χαμηλό αριθμό αιμοπεταλίων και σχετιζόμενες κλινικές εκδηλώσεις, λόγω αυτοάνοσης αντίδρασης που δεν μπορεί να αποδοθεί σε άλλη συνυπάρχουσα νοσολογική οντότητα. Ουσιαστικά λοιπόν πρόκειται για πρωτοπαθή θρομβοπενία αγνώστου αιτιολογίας. Παραδοσιακά αναγνωρίζονται δύο βασικές υποκατηγορίες, η οξεία και η χρόνια ITP που αφορούν σε διαφορετικές ηλικιακές ομάδες και έχουν διαφορετική αντιμετώπιση και πρόγνωση.

Η οξεία ΙΤΡ ακολουθεί ιογενή, συνήθως εξανθηματική νόσο και εμφανίζεται κατά κανόνα σε παιδιά και εφήβους. Αντίθετα η χρόνια ΙΤΡ εμφανίζεται σε ενήλικες, συνηθέστερα γυναίκες, ηλικίας 20-40 επί το πλείστον. Σπάνια θρομβοπενία σε ενήλικα οφείλεται σε οξεία ΙΤΡ.

## Αίτια/ Παθοφυσιολογία
Στην οξεία ΙΤΡ ανευρίσκονται ανοσοσυμπλέγματα ιϊκών αντιγόνων και αιμοπεταλίων που παγιδεύονται από μονοκύτταρα/φαγοκύτταρα μέσω των Fc υποδοχέων ή αντισώματα έναντι του ιού που δρούν και ενάντια στα αιμοπετάλια.

## Αναφορές




Κατηγορία:Παθήσεις του αίματος
Χωρίς... Αυτά Δεν Υπάρχει Παράδεισος

Η σειρά **"Χωρίς... Αυτά Δεν Υπάρχει Παράδεισος"** είναι μια τηλενουβέλλα Κολομβιανής προέλευσης, βασισμένη στο βιβλίο του Κολομβιανού συγγραφέα Γκουστάβο Μπολίβαρ (Gustavo Bolivar). Η σειρά αυτή μεταδώθηκε το 2006 από το Κανάλι Καρακόλ και κυκλοφόρησε σε DVD. Στη σειρά πρωταγωνιστεί η Μαρία Αδελαΐδα Πουέρτα και είχε μεγάλη απήχηση ιδιαίτερα στη Λατινική Αμερική.

## Υπόθεση
Η ιστορία της τηλενουβέλλας, βασισμένη σε αληθινά γεγονότα, αφορά μια δεκαεφτάχρονη κοπέλα, την Καταλίνα, η οποία ζεί στην Περέιρα και θέλει να βάλει εμφυτεύματα σιλικόνης στο στηθος της με σκοπό να αποκτήσει χρήματα, καταφεύγοντας στην "πορνεία". Η Καταλίνα αποφασίζει να γίνει ιερόδουλη κάνοντας έρωτα με εμπόρους ναρκωτικών με αντάλλαγμα δώρα, λεφτά και κοινωνικό στάτους, μέχρι που θα ανακαλύψει ότι τελικά το... στήθος και τα λεφτά δεν είναι το παν στη ζωή...

## Ηθοποιοί

* **[[Μαρία Αδελαΐδα Πουέρτα]]**... ως Καταλίνα
* **Πατρίσια Έρκολε**... ως Ίλντα
* **Αντρές Τόρο**... ως Μπάιρον
* **Μάρλον Μορένο**... ως Τίτι
* **Σάντρα Μπελτράν**... ως Γιέσικα
* **Νικολάς Ρινκόν**... ως Αλμπέιρο
* **Γιένι Οσόριο**... ως Χιμένα
* **Μάριλιν Πατίνιο**... ως Πάολα
* **Μαργαρίτα Ρόσα Άριας**... ως Βανέσα 
* **Φάμπιο Ρεστρέπο**... ως Μαρσιάλ 
* **Ερνέστο Μπενχουμέα**... ως Οκτάβιο
* **Κριστόμπαλ Ερράσουρις**... ως Καρδόνα
* **Χουάν Πάμπλο Φράνκο**... ως Μαουρίσιο 
* **Ραμσές Ράμος **... ως Πελάμπρε
* **Λούσες Βελάσκες**... ως Μαργότ
* **Σαΐν Κάστρο**... ως γιατρός Μολίνα

## Μετάδοση σε άλλες χώρες

* **Cosmopolitan TV** (Λατινική Αμερική) - 2008
* **Canal 3** (Γουατεμάλα) - 2008
* **Red Televisión** (Χιλή) - 2008
* **Canal 9** (Αργεντινή) - 2008
* **Teleamazonas** (Εκουαδόρ) - 2008
* **Televen** (Βενεζουέλα)
* **ATV** (Περού) - 2007
* **Cinema Golden Choice** (Λατινική Αμερική) - 2007
* **Unitel** (Βολιβία) - 2007
* **Canal 10** (Ουρουγουάη, με τίτλο "Sin pechos no hay paraíso")
* **TVN** (Παναμάς)
* **WAPA Canal 4** (Πουέρτο Ρίκο)
* **Telemundo Canal 2** (Πουέρτο Ρίκο)
* **Repretel** (Κόστα Ρίκα)
* **Unicable** (Μεξικό)
* **Alpha Tv** (Ελλάδα)
* **FactoríaDeFicción** (Ισπανία)
* **Canal 2** (Νικαράγουα)
* **Canal 21** (Ελ Σαλβαδόρ)
* **Sub** (Φινλανδία) - 2009

## Εξωτερικοί σύνδεσμοι
* Χωρίς... Αυτά Δεν Υπάρχει Παράδεισος στο Imdb

Κατηγορία:Τηλενουβέλες του Caracol Televisión
Κατηγορία:Κολομβιανές τηλεοπτικές σειρές
Κατηγορία:Έργα με θέμα την παιδική πορνεία
Μαρία Α'

Το λήμμα **Μαρία Α**' μπορεί να αναφέρεται σε κάποιο από τα παρακάτω πρόσωπα:

* Μαρία Α' της Αγγλίας (18 Φεβρουαρίου 1516 – 17 Νοεμβρίου 1558) 
* Μαρία Α' της Πορτογαλίας (17 Δεκεμβρίου 1734 – 20 Μαρτίου 1816) 
* Μαρία Α' της Σκωτίας (8 Δεκεμβρίου 1542 – 8 Φεβρουαρίου 1587)
Φίλιππος Α΄

Το λήμμα **Φίλιππος Α΄** μπορεί να αναφέρεται σε κάποιο από τα παρακάτω πρόσωπα:

*Φίλιππος Α΄ της Μακεδονίας (7ος αιώνας π.Χ.)
*Φίλιππος Α΄ Φιλάδελφος (1ος αιώνας π.Χ.)
*Φίλιππος Α΄ της Γαλλίας (23 Μαΐου 1052 – 29 Ιουλίου 1108)
*Φίλιππος Α΄ του Ναμούρ (1175 – 9 Οκτωβρίου 1212)
*Φίλιππος Α΄ της Ναβάρρας (1268 – 29 Νοεμβρίου 1314)
*Φίλιππος Α΄ του Πεδεμόντιου (13ος αιώνας)
*Φίλιππος Α΄ του Τάραντα (10 Νοεμβρίου 1278 – 26 Δεκεμβρίου 1331)
*Φίλιππος Α΄ της Σαβοΐας (1278 - 1334)
*Φίλιππος Α΄ της Βουργουνδίας (1346 – 21 Νοεμβρίου 1361) 
*Φίλιππος Α΄ του Κροΰ (1435 - 1511) 
*Φίλιππος Α΄ της Καστίλλης (22 Ιουλίου 1478 – 25 Σεπτεμβρίου 1506)
*Φίλιππος Α΄ της Έσσης (13 Νοεμβρίου 1504 - 31 Μαρτίου 1567) 
*Φίλιππος Α΄ της Πορτογαλίας (21 Μαΐου 1527 – 13 Σεπτεμβρίου 1598) 
*Φίλιππος Α΄ της Ορλεάνης (21 Σεπτεμβρίου 1640 – 9 Ιουνίου 1701) 
*Λουδοβίκος Φίλιππος Α΄ της Ορλεάνης (12 Μαΐου 1725 – 18 Νοεμβρίου 1785)
Τζώρτζταουν (Γουιάνα)

μικρογραφία|Η Βουλή της Γουιάνας στην Τζώρτζταουν
μικρογραφία|Δρόμος σε συνοικία της Τζώρτζταουν το 2006
Η **Τζώρτζταουν** () είναι πρωτεύουσα της Γουιάνας. Στην απογραφή του 2002 της Γουιάνας είχε πληθυσμό 239.227 κατοίκων και βρίσκεται στην εκβολή του ποταμού Ντεμεράρα, πάνω στον Ατλαντικό Ωκεανό.

Η πόλη ιδρύθηκε το 1781 από τους Βρετανούς και αναπτύχθηκε από τους Γάλλους, όταν πήραν την αποικία στην εξουσία τους το 1782, με το όνομα Nouvelle Ville, αλλά και από τους Ολλανδούς μετά το 1784 με το όνομα Stabroeck. Ονομάστηκε Τζώρτζταουν στις 29 Απριλίου 1812 προς τιμήν του Γεωργίου του Γ' του Ηνωμένου Βασιλείου.

Στο κέντρο της πόλης υπάρχουν αρκετά αποικιακά σπίτια, βαμμένα σε λευκό χρώμα, που της δίνουν χαρακτηριστική εικόνα.

## Δείτε επίσης
*Εθνική Βιβλιοθήκη της Γουιάνας

## Παραπομπές


Τζώρτζταουν
Κατηγορία:Πρωτεύουσες της Νότιας Αμερικής
Νύσσα

Το λήμμα **Νύσσα** ή **Νύσα** μπορεί να αναφέρεται σε κάποιο από τα παρακάτω:

;Πρόσωπα:
* Νύσσα (μυθολογία), τροφός του θεού Διονύσου.
* Νύσσα του Πόντου (Νύσσα Α΄), βασίλισσα του Πόντου, σύζυγος του Φαρνάκη Α΄.
* Νύσσα της Καππαδοκίας (Νύσσα Β΄), βασίλισσα της Καππαδοκίας, σύζυγος του Αριαράθη Ε΄ και μητέρα του Αριαράθη ΣΤ΄.
* Νύσα (σύζυγος του Νικομήδη Γ΄) (Νύσσα Γ΄), βασίλισσα της Βιθυνίας και μητέρα του Νικομήδη Δ΄ (έτερο όνομα *Αριστονίκη*).
* Νύσσα (κόρη του Νικομήδη Γ΄) (Νύσσα Δ΄), πριγκίπισσα της Βιθυνίας.

;Πόλεις:
*Νύσσα (Καππαδοκία)
*Νύσσα (Καρία)
*Νύσσα (Πολωνία)
*Νύσσα-Σκυθόπολις, σύγχρονο Μπετ Σε'αν, Ισραήλ.
*Νύσσα (Τουρκμενιστάν)

;Αστρονομία:
*44 Νύσα, αστεροειδής της Κύριας Ζώνης Αστεροειδών.
Φερνάντο Τσούι

Ο **Φερνάντο Τσούι Σάι Ον** (Fernando Chui Sai On, κινέζικα 崔世安, Cuī Shìān) ήταν ο αρχηγός κυβέρνησης του Μακάου από τον Δεκέμβριο του 2009 έως το 2019. Υπηρέτησε ως γραμματέας επί κοινωνικών και πολιτιστικών ζητημάτων.

## Εκπαίδευση
Γεννήθηκε στις 13 Ιανουαρίου 1957 στο Μακάου και έκανε σπουδές στις ΗΠΑ. Κατέχει μπάτσελορ στη Διοίκηση της Αστικής Υγιεινής (*City Hygiene Administration*) από το Κρατικό Πανεπιστήμιο της Καλιφόρνια, στο Σακραμέντο και επίσης διδακτορικό τίτλο από το πανεπιστήμιο της Οκλαχόμα. Έχει υπηρετήσει ως εκπαιδευτικός.

## Αρχηγός κυβέρνησης του Μακάου
Τον Ιούνιο του 2009 αυτοανακηρύχθηκε ως ο μοναδικός υποψήφιος στις εκλογές για τον αρχηγό της κυβέρνησης (*chief executive*). Είχε τη στήριξη 286 μελών από την 300μελή εκλογική επιτροπή, τα περισσότερα εκ των οποίων ήταν φίλα προσκείμενα στο Πεκίνο. Εξελέγη στις 26 Ιουλίου με 282 υπέρ και 14 λευκά, ενώ υπήρξαν και 4 αποχές. Ανέλαβε καθήκοντα στις 20 Δεκεμβρίου του 2009. Προτού αναλάβει στο σημερινό του αξίωμα, ήταν βουλευτής.

## Σκάνδαλα
Την περίοδο που ήταν υπουργός στην κυβέρνηση του προκατόχου του, Έντμουντ Χο, ενεπλάκη σε αρκετά σκάνδαλα.. Από τα πλέον σημαντικά ήταν αυτό του 2005, που αφορούσε τη διοργάνωση των Αγώνων της Ανατολικής Ασίας. Ένας συνεργάτης του, ο Άο Μαν Λονγκ, κατηγορήθηκε ότι δωροδοκήθηκε με 50 εκατ. πατάκα για να συνάψει συμβόλαιο για την κατασκευή του θόλου της εσωτερικής πίστας των αγώνων. Ως αποτέλεσμα, ο Τσούι δεν ήταν δημοφιλής στις τάξεις του φιλοδημοκρατικού στρατοπέδου προτού εκλεγεί αρχηγός της κυβέρνησης..

## Παραπομπές


## Εξωτερικοί σύνδεσμοι
* 
* Πληροφορίες για τους αξιωματούχους της κυβέρνησης του Μακάου

Κατηγορία:Κινέζοι πολιτικοί
Κατηγορία:Μακάου
Mister International

Ο **Mister International** είναι ανδρικός διαγωνισμός ομορφιάς , που θεσμοθετήθηκε το 2006 και έκτοτε διεξάγεται κάθε χρόνο. Ιδιοκτήτης και αρμόδιος για την οργάνωσή του είναι ο *Οργανισμός Mister Singapore*, ο οποίος είναι επίσης αρμόδιος για τη διεξαγωγή των καλλιστείων Mister Singapore. 

Δεν πρέπει να συγχέεται με τον παλιό διαγωνισμό *[[Mr. International]]* ο οποίος διοργανωνόταν από την ινδική εταιρεία υποδημάτων *Graviera* από το 1998 ως το 2003.

## Χώρες που κέρδισαν τον τίτλο

## Εξωτερικοί σύνδεσμοι
* Επίσημος ιστότοπος του Mister International
* Pageantopolis

## Παραπομπές


Κατηγορία:Διαγωνισμοί ομορφιάς
Μίστερ Κόσμος

Ο **Μίστερ Κόσμος** (αγγλικά: *Mister World*) είναι ανδρικός διαγωνισμός ομορφιάς, που ξεκίνησε το 1996. Διοργανώνεται από τον Οργανισμό Μις Κόσμος και ξεκίνησε με την προοπτική να διεξάγεται κάθε χρόνο.  Ο διαγωνισμός θεωρείται ένας από τους σημαντικότερους ανδρικούς διαγωνισμούς ομορφιάς στον κόσμο.

## Κάτοχοι του τίτλου

## Δες επίσης
* Μις Κόσμος
* Mister International

## Εξωτερικοί σύνδεσμοι
* Επίσημος ιστότοπος
* Κατάλογοι συμμετεχόντων

Κατηγορία:Διαγωνισμοί ομορφιάς
Κύκλος της Πίζας

Με την ονομασία **Κύκλος της Πίζας** έχει μείνει στην ιστορία ομάδα ανθρώπων που συγκεντρώθηκαν γύρω από τον Μητροπολίτη Ουγγροβλαχίας Ιγνάτιο κατά τον 19ο αιώνα.

## Κύκλος της Πίζας

Το 1815 εγκαταστάθηκε στην Πίζα της Ιταλίας υπό την προστασία του δούκα της Τοσκάνης ο Μητροπολίτης Ουγγροβλαχίας Ιγνάτιος, ο οποίος ήταν πρόεδρος της Φιλόμουσου Εταιρείας και είχε ενεργή συμμετοχή στα πολιτικά δρώμενα της Ελλάδας. Το 1819 στο σπίτι του εγκαταστάθηκε ο Αλέξανδρος Μαυροκορδάτος μαζί με τον ηγεμόνα της Βλαχίας, Ιωάννη Καρατζά και τον γιό του, Κωνσταντίνο Καρατζά. Στην Πίζα μετέβη ο Αθανάσιος Τσακάλωφ και ο Αναγνωστόπουλος για να μυήσουν στην Φιλική Εταιρεία τον Ιγνάτιο και τον Μαυροκορδάτο. Εκεί παρέμεινε ο Παναγιώτης Αναγνωστόπουλος για ένα χρόνο. Μέλη του ίδιου κύκλου ήταν επίσης ο Γκαλίνα, ο Γεώργιος Σέκερης, οι Ανδρέας και Νικόλαος Λουριώτης, ο Γεώργιος Πραΐδης.

Ο Ιγνάτιος αλληλογραφούσε τακτικά με όλους τους Έλληνες λόγιους της εποχής (Κοραή, Χριστόπουλο κ.α.) ενώ ο Μαυροκορδάτος ήρθε σε επαφή με τον Άγγλο ποιητή Σέλλεϋ.Τα μέλη αυτού του κύκλου ήταν αντίθετα ως προς την τοποθέτηση στην αρχηγία του Αλέξανδρου Υψηλάντη. Από εκεί προσπάθησαν να αναμιχθούν στα εσωτερικά της Φιλικής Εταιρείας λαμβάνοντας θέσεις δίπλα στον Υψηλάντη. Σταθερή αλληλογραφία διατηρούσαν και με τον Ιωάννη Παπαδιαμαντόπουλο. Με την έκρηξη της επανάστασης ναύλωσαν πλοίο και μετέβησαν στην Ελλάδα.

Σώζεται επιστολή του Ιγνατίου προς τον Παναγιώτη Βάρβογλη, με ημερομηνία 6/18 Ιανουαρίου 1821. Με την επιστολή ο Ιγνάτιος ζητάει από τον "Δόκτορα του Δικαίου κυρ Παναγιώτην Βάρβογλου" να μεταβεί στο Λιβόρνο και να επιστατήσει τη φόρτωση στο πλοίο του Κούτση "πολλών χρησίμων δια τας περιστάσεις" επειδή "τα πράγματα επισπεύδονται". Ο Βάρβογλης συμμετείχε στον κύκλο της Πίζας από το 1817, όταν είχε εγγραφεί στο Πανεπιστήμιο της Πίζας για να σπουδάσει μαθηματικά και ιατρική. Στη συνέχεια είχα μετεγγραφεί στο Πανεπιστήμιο της Φλωρεντίας για να σπουδάσει νομικά.

Ύστερα από την μετάβαση των μελών στην Ελλάδα, η ομάδα σταδιακά διασπάστηκε.

## Πηγές


## Βιβλιογραφία

* Βασίλης Παναγιωτόπουλος, 'Κάτι ἔγινε στὴν Πίζα τὸ 1821', Τα Ιστορικά, 5 (1986): 177–182

Κατηγορία:Νεοελληνικός διαφωτισμός
Κατηγορία:Φιλική Εταιρεία
Κατηγορία:Ελληνική Επανάσταση του 1821
Άλεξ Φενερίδης

Ο **Αλέξανδρος «Άλεξ» Φενερίδης ** (αγγλικά: *Alex Feneridis*, γεν. στις 13 Νοεμβρίου 1989) είναι Νεοζηλανδός ποδοσφαιριστής, με ελληνική καταγωγή, ο οποίος αγωνίζεται ως κεντρικός μέσος για την Γκλένφιλντ Ρόβερς.

## Σταδιοδρομία σε συλλόγους

Ο Φενερίδης ξεκίνησε τη σταδιοδρομία του από την Όκλαντ Σίτι τη σεζόν 2007-08.
 
Τη σεζόν 2008-09 με την ομάδα από το Όκλαντ κατέκτησε το ΟΦΚ Τσάμπιονς Λιγκ. Στους αγώνες της προκριματικής φάσης πέτυχε ένα γκολ κι ένα αυτογκόλ στο νικηφόρο αγώνα με 8-1 επί των Πορτ Βίλα Σαρκς από τα νησιά Βανουάτου, ενώ αγωνίστηκε και στους δύο αγώνες στο διπλό τελικό επί της Κολοάλε Χονιάρα ΦΚ από τα Νησιά Σολομώντα, στους οποίους η ομάδα του επικράτησε με 7-2 (εκτός) και 2-2 (εντός).

Το Δεκέμβριο του 2009, κατέκτησε με την ομάδα την 5η θέση στο Παγκόσμιο Κύπελλο Συλλόγων που διεξήχθη στο Αμπού Ντάμπι, που είναι η υψηλότερη για ομάδα της Νέας Ζηλανδίας στην ιστορία της διοργάνωσης. Έπαιξε στο πρώτο ματς που η ομάδα του απέκλεισε τη γηπεδούχο και διοργανώτρια Αλ Αχλί με 2-0. Στη συνέχεια, παρά το ότι έχασε από την Ατλάντε από το Μεξικό, νίκησε με 3-2 την Μαζέμπε από τη Λαϊκή Δημοκρατία του Κονγκό καταλαμβάνοντας την πέμπτη θέση.

Το Σεπτέμβριο του 2014, εντάχθηκε στην Τιμ Ουέλινγκτον ΦΚ.

## Εθνική ομάδα
Ο Φενερίδης έχει 4 συμμετοχές με την Εθνική Νέας Ζηλανδίας U23.

## Τίτλοι - Διακρίσεις

; Όκλαντ Σίτι

*ΟΦΚ Τσάμπιονς Λιγκ (5): 2008–09, 2010–11, 2011–12, 2012–13, 2013–14
*Πρωτάθλημα Νέας Ζηλανδίας Premiers (3): 2009–10, 2011–12, 2013–14
* Πρωτάθλημα Νέας Ζηλανδίας Champions (2): 2009, 2014
*Τσάριτι Καπ (2): 2011, 2013

; Τιμ Ουέλλινγκτον

* Τσάριτι Καπ: 2014
* Πρωτάθλημα Νέας Ζηλανδίας Champions: 2016

## Παραπομπές


## Εξωτερικοί σύνδεσμοι

* http://www.soccerway.com/players/alex-feneridis/22227/
* http://soccernet.espn.go.com/players/stats?id=143395&cc=5739 
* http://gre.worldfootball.net/spieler_profil/alex-feneridis/#redirect
* http://gre.worldfootball.net/spieler_profil/alex-feneridis/2/
*Προφίλ στο Transfermarkt.com

Κατηγορία:Νεοζηλανδοί ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Νεοζηλανδοί ελληνικής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές ολυμπιακής ομάδας Νέας Ζηλανδίας
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ποδοσφαιριστές Όκλαντ Σίτι
Κατηγορία:Ποδοσφαιριστές Πρωταθλήματος Νέας Ζηλανδίας
Κατηγορία:Ποδοσφαιριστές Τιμ Ουέλινγκτον ΦΚ
Ζαν-Πατρίκ Μανσέτ

Ο **Ζαν-Πατρίκ Μανσέτ** (γαλλικά: *Jean-Patrick Manchette*) (19 Δεκεμβρίου 1942 - 3 Ιουνίου 1995) ήταν Γάλλος συγγραφέας, μεταφραστής, κριτικός λογοτεχνίας και σεναριογράφος. Υπήρξε μια από τις σημαντικότερες προσωπικότητες της γαλλικής αστυνομικής - νουάρ λογοτεχνίας.

Γεννημένος στη Μασσαλία με καταγωγή από τη Σκωτία, ο Μανσέτ έδωσε νέα πνοή στο γαλλικό αστυνομικό μυθιστόρημα, εισάγοντας στα έργα του τους προβληματισμούς του Μάη του '68, δημιουργώντας έτσι ένα νέο είδος αστυνομικής λογοτεχνίας, το λεγόμενο "Neo-Polar".  Η αριστερή  πολιτική ιδεολογία του (ήταν μέλος κομμουνιστικών οργανώσεων και αργότερα προσχώρησε στους Καταστασιακούς του Γκυ Ντεμπόρ) προσέδωσε στα βιβλία του έναν έντονο πολιτικοκοινωνικό χαρακτήρα, κάνοντας τον ίδιο κάτι παραπάνω από έναν απλό συγγραφέα αστυνομικών βιβλίων.  Ο Μανσέτ με τα 11 συνολικά μυθιστορήματα του παρακολουθεί, σχολιάζει και επικρίνει πολλές φορές το κοινωνικό και πολιτικό γίγνεσθαι της περιόδου που ακολουθεί μετά τον Μάη του '68. Ο ίδιος έλεγε χαρακτηριστικά πως το αστυνομικό "είναι μυθιστόρημα βίαιης κοινωνικής παρέμβασης".

Πέρα απ' τη λογοτεχνική του δράση, ο Μανσέτ δραστηριοποιήθηκε ως μεταφραστής, μεταφέροντας στα γαλλικά Αμερικανούς συγγραφείς, όπως οι Ντόναλντ Ε. Γουέστλεϊκ και Ρος Τόμας και το κόμικ *[[Watchmen]]* των Άλαν Μουρ και Ντέιβ Γκίμπονς. Ακόμη εργάστηκε ως σεναριογράφος για τον κινηματογράφο και την τηλεόραση και ως κριτικός λογοτεχνίας. Η μεγάλη του αγάπη για την τζαζ (κάτι που γίνεται εύκολα αντιληπτό διαβάζοντας κανείς τα βιβλία του), τον ώθησε στο να ασχοληθεί ερασιτεχνικά με το σαξόφωνο.

## Επιλογή έργων

* *[[:fr:Laissez_bronzer_les_cadavres_!|Laissez bronzer les cadavres !]]*, σε συνεργασία με τον Ζαν-Πιέρ Μπαστίντ -  *Αφήστε τα πτώματα να μαυρίσουν στον ήλιο*, εκδόσεις Καστανιώτης,1998.
* *L'Affaire N'Gustro* (1971)
* *Ô dingos, ô châteaux !*  (1972)
* *Nada* (1972) - *Νάδα*, εκδόσεις Ελληνικά Γράμματα, 2007
* *L'Homme au boulet rouge*, σε συνεργασία με τον Μπαρτ Ζυλ Συσμάν,  (1972)
* *Morgue pleine* (1973) *Νεκροτομείο πλήρες*, εκδόσεις Άγρα, 2020.
* *Que d'os !* (1976) *Τί λούκι!* εκδόσεις Ελληνικά Γράμματα, 2009.
* *Le Petit Bleu de la côte ouest* (1976) - *[[Το μελαγχολικό κομμάτι της Δυτικής Ακτής]]*, εκδόσεις Άγρα, 2019.
* *Fatale*,  (1983) - *Μοιραία*, εκδόσεις Άγρα, 2006.
* *La Position du tireur couché* (1998) - *Η Πρηνής θέση του σκοπευτή*, εκδόσεις Άγρα, 2003.
* *La Princesse du sang* (2005) - *Η Πριγκίπισσα του αίματος*, εκδόσεις Άγρα, 2002.

## Παραπομπές


## Βιβλιογραφία
Μ. Εμμανουηλίδης, "Η αμνησία της νομαδικής κίνησης του Ζωρζ Ζερφώ", Marginalia, τχ. 10 (10.2019)

Κατηγορία:Γάλλοι συγγραφείς
Δείκτης μάζας σώματος

Ο ορισμός  **Δείκτης μάζας σώματος** (ΔΜΣ, body mass index (BMI), ή Quetelet index) είναι μία γενική ιατρική **ένδειξη** για τον υπολογισμό του βαθμού παχυσαρκίας ενός ατόμου. Λόγω του εύκολου υπολογισμού του είναι ένα ευρέως διαδεδομένο διαγνωστικό εργαλείο των πιθανών προβλημάτων υγείας ενός ατόμου σε σχέση με το βάρος του.
Δημιουργήθηκε το 1832 από τον Βέλγο αστρονόμο, μαθηματικό και κοινωνιολόγο Αντολφ Κετελέτ (Adolphe Quetelet).

Υπολογίζεται πολύ εύκολα από τον τύπο:
:(βάρος σε κιλά)/(Ύψος σε μέτρα)^2

Για παράδειγμα: Άτομο με ύψος 1,80 μέτρα και βάρος 80 κιλά έχει ΔΜΣ=80/(1,80*1,80)=24,69

Βάσει του ΔΜΣ, όπως γίνεται αποδεκτό και από τον ΠΟΥ (Παγόσμιο Οργανισμό Υγείας) υφΊσταται και χρησιμοποιείται  η εξής κατηγοριοποίηση:
* ΔΜΣ από **18,4** και κάτω υποδεικνύει ότι ένα άτομο είναι **ελλιποβαρές**.
* ΔΜΣ μεταξύ **18,5** και **24,9** χαρακτηρίζει άτομο με **φυσιολογικό βάρος**.*
* ΔΜΣ μεταξύ **25** και **29,9** υποδεικνύει ότι ένα άτομο είναι **υπέρβαρο**.
* ΔΜΣ σπό **30** και πάνω υποδεικνύει ότι ένα άτομο πάσχει από **παχυσαρκία**.

Σε πολλές ασιατικές πόλεις και χώρες* γίνεται γενικά δεκτός ως ένδειξη φυσιολογικού βάρους, ΔΜΣ στο εξής εύρος: 18,5 - 22,9. Ακολούθως, ΔΜΣ από 23 έως και 24,9 υποδεικνύει άτομα "υπέρβαρα σε ήπιο βαθμό" ή/και "με κίνδυνο παχυσαρκίας". 

Ο ΔΜΣ έχει αποδειχτεί διαχρονικός και χρήσιμος ιατρικός δείκτης σε παγκόσμιο επίπεδο. Παρόλα ταύτα, μικρές ή μέτριες διαφοροποιήσεις προκύπτουν ανάλογα το φύλο, την ηλικία και το σωματότυπο του ατόμου. Άτομα που αθλούνται ή έχουν γενικά αυξημένη μυϊκή μάζα έχουν μεγαλύτερο ΔΜΣ χωρίς να έχουν περισσότερο λίπος. Άτομα που λόγω ηλικίας ή παθήσεων έχουν χάσει μυϊκή μάζα θα έχουν μικρότερο ΔΜΣ χωρίς αυτό να σημαίνει πως έχουν λιγότερο λίπος. Επίσης άτομα στα οποία λείπει τμήμα του σώματος (κάποιο άκρο ή κάποιο όργανο του σώματος) θα έχουν μικρότερο ΔΜΣ.

Ειδικά για τα παιδιά χρησιμοποιούνται ξεχωριστοί πίνακες που προέρχονται από στατιστικά στοιχεία για κάθε ομάδα ατόμων (σε διαφορετικές ηπείρους έχουμε διαφορετικούς πίνακες), ηλικία και φύλο.

## Σημειώσεις


## Εξωτερικοί σύνδεσμοι
* *[http://fit.utl.gr/ Εργαλεία για το Δείκτη Μάζας Σώματος]*, Εργαλεία για τον υπολογισμό του Δείκτη Μάζας Σώματος ενηλίκων και παιδιών. Επίσης μπορείτε να βρείτε τους πίνακες με τις τιμές των ορίων του δείκτη για παιδιά (για Ευρώπη).
* *[http://www.e-cardio.gr/default.aspx?pageid=163 Στεφανιαία νόσος και παχυσαρκία]*, Ελληνικό Ινστιτούτο Καρδιολογικών Νοσημάτων
* About BMI for Children and Teens
* *[https://perfectnutrition.gr/deiktis-mazas-swmatos/ Δείκτης Μάζας του Σώματός σου (ΔΜΣ)]*, Σε αυτή τη σελίδα μπορείς να υπολογίσεις τον Δείκτη Μάζας του Σώματός σου (ΔΜΣ).

Κατηγορία:Διατροφολογία
Κατηγορία:Σωματότυπος
Κατηγορία:Παχυσαρκία
Αντίσταση

**Αντίσταση** γενικά λέγεται η εφαρμογή αντίθετης δράσης σε ένα γεγονός ή φαινόμενο. Μπορεί να αναφέρεται  

* Εθνική Αντίσταση
* Γαλλική Αντίσταση ή άλλα κινήματα απελευθέρωσης κάποιων λαών εναντίον των κατακτητών τους.
## Θετικές επιστήμες
* Την ηλεκτρική αντίσταση, δηλαδή τη δυσκολία διέλευσης ηλεκτρικού ρεύματος μέσω ενός υλικού.
* Τη μαγνητική αντίσταση, δηλαδή τη δυσκολία μαγνήτισης ενός υλικού.
* Την αντίσταση ως έννοια που μελετά η μηχανική ρευστών σωμάτων.
## Άλλες χρήσεις
* Την απείθεια, κοινωνιολογικό και στρατιωτικό φαινόμενο.
* Τη δράση ενός οργανισμού ενάντια στη δράση άλλων οργανισμών μέσα στο σώμα του, δηλαδή το ανοσοποιητικό του σύστημα.
* Τη σωματική αντίσταση σε μία πάλη.